

ที่ มท ๐๘๑๖.๒/ว **๒๓๙๑** กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

**๓๐** พฤษภาคม ๒๕๖8

เรื่อง ขอให้ติดตามการจัดส่งนมโรงเรียนสำหรับช่วงเปิดภาคเรียนที่ 1/2568

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0816.2/ว 2053 ลงวันที่ 8 พฤษภาคม 2568

อ้างถึง 2. หนังสือกรมส่งเสริมการปกครองท้องถิ่น ด่วนที่สุด ที่ มท 0816.2/ว 2282 ลงวันที่ 26 พฤษภาคม 2568

อ้างถึง 3. หนังสือกรมส่งเสริมการปกครองท้องถิ่น ด่วนที่สุด ที่ มท 0816.2/ว 2308 ลงวันที่ 27 พฤษภาคม 2568

อ้างถึง 4. หนังสือกรมส่งเสริมการปกครองท้องถิ่น ด่วนที่สุด ที่ มท 0816.2/ว 2365 ลงวันที่ 29 พฤษภาคม 2568

สิ่งที่ส่งมาด้วย แบบรายงานผลการทำสัญญาซื้อขายและจัดส่งนมโรงเรียนฯ จำนวน 1 ฉบับ

ตามที่ กรมส่งเสริมการปกครองท้องถิ่นได้แจ้งประกาศคณะกรรมการอาหารนมเพื่อเด็กและเยาวชน เรื่อง หลักเกณฑ์และวิธีการดำเนินงานโครงการอาหารเสริม (นม) โรงเรียน ประจำปีการศึกษา 2568 และแจ้งบัญชีรายชื่อผู้ประกอบการผลิตภัณฑ์นมที่เข้าร่วมโครงการอาหารเสริม (นม) โรงเรียน ประจำปีการศึกษา 2568 ตลอดจนแนวทางการดำเนินงานโครงการอาหารเสริม (นม) โรงเรียน ประจำปีการศึกษา 2568 เพื่อให้องค์กรปกครองส่วนท้องถิ่นจัดทำสัญญาซื้อขายอาหารเสริม (นม) โรงเรียน กับผู้ประกอบการผลิตภัณฑ์นม นั้น

กรมส่งเสริมการปกครองท้องถิ่นพิจารณาแล้ว เพื่อให้การดำเนินงานโครงการอาหารเสริม (นม) โรงเรียน ประจำปีการศึกษา 2568 ขององค์กรปกครองส่วนท้องถิ่นเป็นไปด้วยความเรียบร้อย และบรรลุวัตถุประสงค์ ตลอดจนเด็กนักเรียนได้ดื่มนมที่มีคุณภาพ จึงขอความร่วมมือจังหวัดดำเนินการ ดังนี้

1. แจ้งองค์กรปกครองส่วนท้องถิ่นในฐานะหน่วยจัดซื้อต้องให้ความสำคัญและเข้มงวด  
ในขั้นตอนการส่งมอบและรับมอบนมโรงเรียน เพื่อให้การดำเนินงานโครงการอาหารเสริม (นม) โรงเรียน สอดคล้องและเป็นไปตามข้อเสนอแนะของสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) และหากพบว่าผู้ประกอบการผลิตภัณฑ์นมไม่จัดส่งนมโรงเรียนให้ครบถ้วนตามสัญญาซื้อขายหรือปฏิบัติ  
ไม่เป็นไปตามประกาศคณะกรรมการอาหารนมเพื่อเด็กและเยาวชน เรื่อง หลักเกณฑ์และวิธีการดำเนินงานโครงการอาหารเสริม (นม) โรงเรียน ประจำปีการศึกษา 2568 ให้แจ้งรายละเอียดไปยังคณะอนุกรรมการขับเคลื่อนโครงการอาหารนมเพื่อเด็กและเยาวชนระดับกลุ่มพื้นที่ เพื่อดำเนินการตามมาตรการควบคุม  
และกำกับดูแลโครงการต่อไป

2. กำชับองค์กรปกครองส่วนท้องถิ่น ดำเนินการตามกฎหมายว่าด้วยการจัดซื้อจัดจ้างและการบริหารพัสดุภาครัฐ มติคณะรัฐมนตรี และมาตรฐานของทางราชการให้ถูกต้องครบถ้วน โดยคำนึงถึงประโยชน์สูงสุดของทางราชการเป็นสำคัญ ตลอดจนติดตามการทำสัญญาซื้อขายระหว่างองค์กรปกครองส่วนท้องถิ่นและผู้ประกอบการผลิตภัณฑ์นมที่ได้รับการจัดสรรสิทธิการจำหน่ายนมโรงเรียน กรณีพบข้อร้องเรียนหรือกรณีที่กระทบต่อคุณภาพผลิตภัณฑ์นมและการได้รับนมของเด็กนักเรียนให้แจ้งกรมส่งเสริมการปกครองท้องถิ่นหรือคณะอนุกรรมการขับเคลื่อนโครงการอาหารนมเพื่อเด็กและเยาวชนระดับกลุ่มพื้นที่โดยเร็ว

/3. แจ้งองค์กร …

-3-

3. แจ้งองค์กรปกครองส่วนท้องถิ่นรายงานผลการทำสัญญาซื้อขายและจัดส่งนมโรงเรียน ภาคเรียนที่ 1/2568 ที่เป็นข้อมูลปัจจุบันผ่านทาง Google Form ส่งให้กรมส่งเสริมการปกครองท้องถิ่น ภายในวันจันทร์ที่ 16 มิถุนายน 2568 เพื่อดำเนินการในส่วนที่เกี่ยวข้องต่อไป รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายขจร ศรีชวโนทัย)

อธิบดีกรมส่งเสริมการปกครองท้องถิ่น

**แบบรายงานผลการทำสัญญาซื้อขายและจัดส่งนมโรงเรียน ภาคเรียนที่ 1/2568**

**(แนบท้ายหนังสือ สถ. ด่วนที่สุด ที่ มท 0816.2/ว ๒๓๙๑ ลงวันที่ ๓๐ พฤษภาคม 2568)**



**https://tinyurl.com/4bvh8284**